Document ID: 32005D0384

KOMISIJAS LĒMUMS
(2005. gada 12. maijs),
ar ko groza Lēmumus 2000/45/EK, 2001/405/EK, 2001/688/EK, 2002/255/EK un 2002/747/EK, lai pagarinātu ekoloģisko kritēriju termiņu Kopienas ekomarķējuma piešķiršanai dažiem ražojumiem
(izziņots ar dokumenta numuru K(2005) 1446)
(Dokuments attiecas uz EEZ)
(2005/384/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1980/2000 par pārskatīto Kopienas ekoetiķetes piešķiršanas programmu (1), un jo īpaši tās 6. panta 1. punkta otro daļu,
apspriedusies ar Eiropas Savienības Ekomarķējuma komiteju,
tā kā:
(1)
Ražojumu grupas definīcijas un ekoloģisko kritēriju, kuri norādīti Komisijas 1999. gada 17. decembra Lēmumā 2000/45/EK, ar ko nosaka ekoloģiskos kritērijus Kopienas ekomarķējuma piešķiršanai veļas mazgāšanas mašīnām (2), termiņš beidzas 2006. gada 30. novembrī.
(2)
Ražojumu grupas definīcijas un ekoloģisko kritēriju, kuri norādīti Komisijas 2001. gada 4. maija Lēmumā 2001/405/EK, ar ko nosaka ekoloģiskos kritērijus Kopienas ekomarķējuma piešķiršanai salvešpapīram (3), termiņš beidzas 2006. gada 5. maijā.
(3)
Ražojumu grupas definīcijas un ekoloģisko kritēriju, kuri norādīti Komisijas 2001. gada 28. augusta Lēmumā 2001/688/EK, ar ko nosaka ekoloģiskos kritērijus Kopienas ekomarķējuma piešķiršanai augsnes uzlabotājiem un augu kultūras substrātiem (4), termiņš beidzas 2006. gada 29. augustā.
(4)
Komisijas 2002. gada 25. marta Lēmuma 2002/255/EK, ar ko nosaka ekoloģiskos kritērijus Kopienas ekomarķējuma piešķiršanai televizoriem (5), termiņš beidzas 2006. gada 31. martā.
(5)
Komisijas 2002. gada 9. septembra Lēmuma 2002/747/EK, ar ko nosaka pārskatītus ekoloģiskos kritērijus Kopienas ekomarķējuma piešķiršanai spuldzēm un groza Lēmumu 1999/568/EK (6), termiņš beidzas 2006. gada 31. augustā.
(6)
Atbilstīgi Regulai (EK) Nr. 1980/2000 ir savlaicīgi pārskatīti ekoloģiskie kritēriji, kā arī ar tiem saistītās vērtēšanas un pārbaudes prasības, kas noteiktas ar minētajām direktīvām.
(7)
Ņemot vērā minētos kritērijus un prasības, ir lietderīgi pagarināt ekoloģisko kritēriju un prasību termiņu par vienu gadu.
(8)
Ņemot vērā to, ka pārskatīšanas pienākums saskaņā ar Regulu (EK) Nr. 1980/2000 attiecas tikai uz ekoloģiskajiem kritērijiem un vērtēšanas un pārbaudes prasībām, ir lietderīgi, ka Lēmumi 2002/255/EK un 2002/747/EK paliek spēkā.
(9)
Tādēļ ir attiecīgi jāgroza Lēmumi 2000/45/EK, 2001/405/EK, 2001/688/EK, 2002/255/EK un 2002/747/EK.
(10)
Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (EK) Nr. 1980/2000 17. pantu,
IR PIEŅĒMUSI ŠO LĒMUMU.
1. pants
Lēmuma 2000/45/EK 3. pantu aizstāj ar šādu pantu:
“3. pants
Ekoloģiskie kritēriji ražojumu grupai veļas mazgāšanas mašīnas un saistītās vērtēšanas un pārbaudes prasības ir spēkā līdz 2007. gada 30. novembrim.”
2. pants
Lēmuma 2001/405/EK 3. pantu aizstāj ar šādu pantu:
“3. pants
Ekoloģiskie kritēriji ražojumu grupai salvešpapīrs un saistītās vērtēšanas un pārbaudes prasības ir spēkā līdz 2007. gada 4. maijam.”
3. pants
Lēmuma 2001/688/EK 3. pantu aizstāj ar šādu pantu:
“3. pants
Ekoloģiskie kritēriji ražojumu grupai augsnes uzlabotāji un augu kultūras substrāti un saistītās vērtēšanas un pārbaudes prasības ir spēkā līdz 2007. gada 28. augustam.”
4. pants
Lēmuma 2002/255/EK 4. pantu aizstāj ar šādu pantu:
“4. pants
Ekoloģiskie kritēriji ražojumu grupai televizori un saistītās vērtēšanas un pārbaudes prasības ir spēkā līdz 2007. gada 31. martam.”
5. pants
Lēmuma 2002/747/EK 5. pantu aizstāj ar šādu pantu:
“5. pants
Ekoloģiskie kritēriji ražojumu grupai spuldzes un saistītās vērtēšanas un pārbaudes prasības ir spēkā līdz 2007. gada 31. augustam.”
6. pants
Šis lēmums ir adresēts dalībvalstīm.
Briselē, 2005. gada 12. maijā

Labels: 1
7
3
6
12